Bekir Sidqî

Bekir Sidqî Eleskerî (, Bakir Sidqi al-'Askari) yek ji fermandarên artêşa Iraqê bû ku bi eslê xwe kurdekî ji Kerkûkê bû. Di 1937an de tevlî derbeyekî leşkerî ya serneketî dibe û di encamê de tê kuştin.

 Jînenîgarî 
Sidqî di malbateke kurd li Kerkûkê jidayik bû. Akademiya leşkerî ya Osmanî li Stembolê mezûn bû. Ew di Şerên Balkanê de şer kiriye û di sala 1915an de bû efserê kar. Piştî hilweşîna împeratoriya osmanî, ew tevlî Feysal I bû ku dixwest bi Keyaniya Sûriyeyê re dewleteke neteweyî ya ereb ava bike. Piştî ku Keyaniya Sûriyeyê di bin îdiayên axê yên Fransayê de hilweşiya, Feysel bû keyê Iraqê û Sidqî tevlî artêşa Iraqê dibe. Sidqî di tepeserkirina serhildana suryaniyan li dijî zordariya sîstematîk a dewleta Iraqê de xwe diyar kiriye, û di neteweya ciwan de prestîj bi dest xistî. Guman hene ku dibe ku wî fermana talankirin û kuştina sivîlan jî dabe (wek di Komkujiya Sêmêlê de).

Herwiha, di nîvê salên 1930î de, Sidqî fermandariya kampanyayekê kiriye ji bo tepeserkirina serhildanên eşîrî li Iraqê. Di dawiya cotmeha 1936an de, Sidqî, digel Hikmet Silêman, bi karanîna hêza hewayî û leşkerî, derbeyek leşkerî pêk anîn da ku kabîneya keyîtî hilweşînin û Xazî I neçar bikin ku Silêman wek serokwezîr destnîşan bike. Armanca Sidqî roleke serdesttir ji bo artêşê di siyaseta Iraqê de bûye.

Ew ji pêşiyên xwe lîberaltir û kêmtir wekî neteweperestê ereb dihat hesibandin. Hikûmeta wî di 8ê tîrmeha 1937an de li Qesra Saadabadê ya nêzîkî Tehranê, piştî ku nakokiyeke sinorî yê demdirêj di navbera Iraq û Îranê de bi rêkeftinekê di 4ê tîrmeha 1937an de çareser dibû, Peymana Çaralî a Îslamî bi hikûmetên Efxanistan, Îran û Tirkiyeyê re îmze kiriye.

Sidqî di sala 1937an de li Mûsilê ji aliyê efserên hevrik ve hate kuştin.

 Mijarên têkildar 
 Keyaniya Iraqê

 Çavkanî 

Kategorî:Jidayikbûn 1890
Kategorî:Kesên ji Iraqê
Kategorî:Kesên ji Kerkûkê
Kategorî:Kesên kuştî
Kategorî:Kurdên sedsala 20an
Kategorî:Kurdên Împeratoriya Osmanî
Kategorî:Mirin 1937
Kategorî:Siyasetmedarên kurd
Kategorî:Siyasetmedarên Başûrê Kurdistanê